CELEX: 62014CA0178
Language: el
Date: 2015-03-05 00:00:00
Title: Υπόθεση C-178/14: Απόφαση του Δικαστηρίου (έβδομο τμήμα) της 5ης Μαρτίου 2015 [αίτηση του Finanzgericht Düsseldorf (Γερμανία) για την έκδοση προδικαστικής αποφάσεως] — Vario Tek GmbH κατά Hauptzollamt Düsseldorf (Προδικαστική παραπομπή — Τελωνειακή ένωση και κοινό δασμολόγιο — Συνδυασμένη ονοματολογία — Δασμολογική κατάταξη — Διάκριση 8525 80 — Συσκευές λήψης εικόνων για την τηλεόραση, ψηφιακές φωτογραφικές μηχανές και βιντεοκάμερες — Διακρίσεις 8525 80 91 και 8525 80 99 — Βιντεοκάμερες ενσωματωμένες σε αθλητικά γυαλιά — Λειτουργία «οπτικής εστιάσεως» — Αποθήκευση αρχείων προερχόμενων από εξωτερικές πηγές)

27.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/21
            
         Απόφαση του Δικαστηρίου (έβδομο τμήμα) της 5ης Μαρτίου 2015 [αίτηση του Finanzgericht Düsseldorf (Γερμανία) για την έκδοση προδικαστικής αποφάσεως] — Vario Tek GmbH κατά Hauptzollamt Düsseldorf
   (Υπόθεση C-178/14) (1)
   
   ((Προδικαστική παραπομπή - Τελωνειακή ένωση και κοινό δασμολόγιο - Συνδυασμένη ονοματολογία - Δασμολογική κατάταξη - Διάκριση 8525 80 - Συσκευές λήψης εικόνων για την τηλεόραση, ψηφιακές φωτογραφικές μηχανές και βιντεοκάμερες - Διακρίσεις 8525 80 91 και 8525 80 99 - Βιντεοκάμερες ενσωματωμένες σε αθλητικά γυαλιά - Λειτουργία «οπτικής εστιάσεως» - Αποθήκευση αρχείων προερχόμενων από εξωτερικές πηγές))
   (2015/C 138/28)
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Düsseldorf
   
      Διάδικοι στην υπόθεση της κύριας δίκης
   
   
      Προσφεύγουσα: Vario Tek GmbH
   
      Καθού: Hauptzollamt Düsseldorf
   
      Διατακτικό
   
   
               1)
            
            
               Η Συνδυασμένη Ονοματολογία που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΕ) 1006/2011 της Επιτροπής, της 27ης Σεπτεμβρίου 2011, έχει την έννοια ότι το γεγονός ότι βιντεοκάμερες ενσωματωμένες σε αθλητικά γυαλιά, όπως οι επίμαχες στην υπόθεση της κύρια δίκης, δεν διαθέτουν λειτουργία «οπτικής εστιάσεως» δεν αντιτίθεται στην κατάταξη των εν λόγω γυαλιών στις διακρίσεις 8525 80 91 και 8525 80 99 της ονοματολογίας αυτής.
            
         
               2)
            
            
               Η Συνδυασμένη Ονοματολογία που περιλαμβάνεται στο παράρτημα I του κανονισμού 2658/87, όπως τροποποιήθηκε με τον κανονισμό 1006/2011, έχει την έννοια ότι το γεγονός ότι βιντεοκάμερες ενσωματωμένες σε αθλητικά γυαλιά, όπως οι επίμαχες στην υπόθεση της κύρια δίκης, προσφέρουν τη δυνατότητα καταγραφής και αποθηκεύσεως, σε αποσπώμενο μέσο αποθηκεύσεως, αρχείων ήχου ή εικόνας από εξωτερικές πηγές αντιτίθεται στην κατάταξή τους στη διάκριση 8525 80 91 της ονοματολογίας αυτής, εφόσον η καταγραφή αυτή μπορεί να πραγματοποιείται αυτοτελώς και χωρίς να εξαρτάται από εξωτερικά εξαρτήματα ή λογιστικό.
            
         
      (1)  ΕΕ C 223 της 14.07.2014.